paragraph_text: Za dolar više (tal. Per qualche dollaro in piu; eng. For A Few Dollars More) je špageti-vestern Sergia Leonea iz 1965. s Clintom Eastwoodom, Lee Van Cleefom i Gian Marijom Volontéom. U filmu se pojavljuje i Njemački glumac Klaus Kinski u sporednoj ulozi razbojnika. Film je u SAD-u objavljen 1967. te se smatra drugim dijelom onoga što se naziva "dolarska trilogija", tj. filmova Sergia Leonea s Clintom Eastwoodom u glavnoj ulozi. Prvi film bio je Za šaku dolara iz 1964., a treći Dobar, loš, zao (1966.).